
	Διάλεξη με θέμα:

Η Καντιανή ηθική παράδοση και οι επιδράσεις της: 

Βιοηθική και Ιατρική Ηθική

Ομιλητής
Ευάγγελος Δ. Πρωτοπαπαδάκης

Επίκουρος Καθηγητής Εφαρμοσμένης Ηθικής Ε.Κ.Π.Α.

Διευθυντής του Εργαστηρίου 

Εφαρμοσμένης Φιλοσοφίας του Ε.Κ.Π.Α.
Πρόεδρος του Ελληνικού Κλιμακίου

της Έδρας Βιοηθικής της UNESCO (Haifa)

στο Σπίτι της Κύπρου

Tην Τετάρτη 26 Ιουνίου 2019 και ώρα 19:00, το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), στο πλαίσιο του ανοικτού τρίτου κύκλου διαλέξεων, συνδιοργανώνουν, στο Σπίτι της Κύπρου, Ξενοφώντος 2Α Σύνταγμα, διάλεξη του Επίκουρου Καθηγητή Εφαρμοσμένης Ηθικής Ε.Κ.Π.Α., Διευθυντή του Εργαστηρίου Εφαρμοσμένης Φιλοσοφίας του Ε.Κ.Π.Α., Προέδρου του Ελληνικού Κλιμακίου της Έδρας Βιοηθικής της UNESCO (Haifa), κ. Ευάγγελου Δ. Πρωτοπαπαδάκη με θέμα, «Η Καντιανή ηθική παράδοση και οι επιδράσεις της: Βιοηθική και Ιατρική Ηθική». Θα συντονίσει ο κ. Ανδρέας Κούκος, Νομικός, Ιστορικός Ερευνητής, Πρόεδρος Δ.Σ. Ε.Μ.Ε.Ν.Σ.Ι.

Οι αποφάσεις και οι πράξεις των ηθικών προσώπων υπακούουν σε εσωτερικούς κώδικες παραδοχών και αντιλήψεων, οι οποίοι συνιστούν αυτό που κάπως γενικευτικά αποκαλούμε «ηθική». Ίσως η πλέον συνεκτική ηθική παράδοση είναι αυτή που ξεκινά με τον Immanuel Kant, πριν από δύο και πλέον αιώνες, και συνεχίζει έως και σήμερα να καθορίζει σε ιδιαίτερα μεγάλο βαθμό, τόσο τους τρόπους κατά τους οποίους αποφασίζουμε ως μεμονωμένα ηθικά πρόσωπα όσο και τις δομές και τους θεσμούς δια των οποίων προσβλέπουμε στην εύρυθμη και ορθολογική λειτουργία των κοινωνιών μας. Στη σύντομη αυτή ανακοίνωση αρχικά θα παρουσιάσω αδρομερώς τις κεντρικές πτυχές των ηθικών αντιλήψεων του Immanuel Kant και στην συνέχεια θα καταδείξω τον τρόπο, την έκταση και τον βαθμό κατά τον οποίον οι αντιλήψεις αυτές διαμορφώνουν τις ηθικές μας επιλογές, εστιάζοντας κυρίως στα πεδία της Βιοηθικής και της Ιατρικής Ηθικής, αλλά και στο ιδιαιτέρως φλέγον ζήτημα της παγκόσμιας ειρήνης και της φιλοξενίας.

----------------------------------------------------------

Ο Ευάγγελος Πρωτοπαπαδάκης είναι Επίκουρος Καθηγητής Εφαρμοσμένης Ηθικής του Εθνικού και Καποδιστριακού Πανεπιστημίου Αθηνών, Διευθυντής του Εργαστηρίου Εφαρμοσμένης Φιλοσοφίας του Ε.Κ.Π.Α., Μέλος της Επιτροπής Βιοηθικής και Δεοντολογίας του Ε.Κ.Π.Α., Πρόεδρος του Ελληνικού Κλιμακίου της Έδρας Βιοηθικής της UNESCO (Haifa) και Μέλος της Επιτροπής Βιοηθικής του Ελληνικού Ινστιτούτου Παστέρ. Έχει διδάξει ως Επισκέπτης Καθηγητής στα Πανεπιστήμια του Αννόβερο της Γερμανίας και του Νόβι Σαντ της Σερβίας. Έχει δημοσιεύσει τέσσερις μονογραφίες στην ελληνική και έχει επιμεληθεί την έκδοση εννέα συλλογικών έργων: τριών στην αγγλική, ενός στην σερβική και πέντε στην ελληνική. Περισσότερα από εξήντα άρθρα του έχουν δημοσιευθεί σε ελληνικά και διεθνή επιστημονικά περιοδικά, συλλογικούς τόμους και πρακτικά συνεδρίων. Είναι μέλος διαφόρων φιλοσοφικών εταιρειών της ημεδαπής και της αλλοδαπής.

